Mai mult, Ministerul de Externe de la Chișinău l-ar fi convocat astăzi pe ambasadorul rus, Farit Muhametșin căruia i s-a transmis nemulțumirea autorităților moldovene față de declarațiile lui Rogozin și că, în perioada următoare, cel din urmă va fi interzis în Republica Moldova.

UNIMEDIA amintește că avionul în care se afla Rogozin s-a întors spre Moscova, după ce nu i-a fost permisă survolarea spațiului aerian român.

Dmitrii Rogozin a promis să introducă sancțiuni împotriva persoanelor care nu au permmis aterizarea avionului. Ministerul de Externe al Rusiei calificase acest gest al autorităților de la București drept o "provocare".

Europarlamentara Monica Macovei explicase decizia autorităților române prin faptul că Rogozin se află pe lista persoanelor sancționate de UE.

Ministrul Apărării Naționale din România, Adrian Țuțuianu, a calificat drept „absolut nepotrivită” reacția vicepremierului rus Dmitri Rogozin.

Igor Dodon și Dmitri Rogozin urmau să participe la sărbătoarea comună în regiunea transnistreană organizată cu ocazia a 25 de ani de la crearea operaţiunii de menţinere a păcii pe Nistru.